РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/138-18

7. јун 2018. године

Б е о г р а д

ЗАПИСНИК

СА 49. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 07. ЈУНА 2018. ГОДИНЕ

Седница је почела у 14,05 часова.

Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, Дарко Лакетић, Катарина Ракић, Марко Зељуг, Бранимир Јовановић, Момо Чолаковић и Петар Петровић.

Седници је присуствовао и заменик члана Одбора: Горан Николић, заменик Душице Стојковић.

Седници нису присуствовали чланови Одбора: Верољуб Матић, Душица Стојковић, Ђорђе Милићевић, Војислав Шешељ, Немања Шаровић, Бранка Стаменковић, Горан Ћирић, Ненад Константиновић и Ненад Чанак.

На предлог председника, Одбор је једногласно утврдио следећи

Д н е в н и р е д:

1. Разматрање Одлукe Републичке изборне комисије 02 Број: 013-40/18 од 07. јуна 2018. године, о додели мандата народног посланика ради попуне упражњеног посланичког места у Народној скупштини (03 Број: 013-2192/18).

**Прва тачка дневног реда**: Разматрање Одлукe Републичке изборне комисије 02 Број: 013-40/18 од 07. јуна 2018. године, о додели мандата народног посланика ради попуне упражњеног посланичког места у Народној скупштини (03 Број: 013-2192/18).

Председник Одбора упознао је чланове и заменике чланова Одбора са садржином Одлуке Републичке изборне комисије о додели мандата народног посланика ради попуне упражњеног посланичког места у Народној скупштини и Уверења о избору народног посланика Живана Ђуришића, као и процедуром Одбора у складу са чланом 199. Пословника Народне скупштине приликом разматрања оваквих одлука Републичке изборне комисије.

Дискусије није било.

На предлог председника, Одбор је jедногласно усвојио и Народној скупштини поднео следећи

И З В Е Ш Т А Ј

Одбор је констатовао да је престанком мандата народном посланику Жељку Сушецу, изабраном са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, остало упражњено посланичко место у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и Уверење о избору народног посланика Живана Ђуришића, изабраног са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Живану Ђуришићу.

За известиоца Одбора на седници Народне скупштине одређен је др Александар Мартиновић, председник Одбора.

\* \* \*

Седница је завршена у 14,09 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић